તે વખતે નવા પશ્ચિમ ઝોનના એસ્ટેટ વિભાગની ટીમ દ્વારા ગત તા.૯ ઓગસ્ટ, ર૦૧૭ને સવારે ૧૧-૦૦ વાગ્યે ખેતલાઆપા ટી સ્ટોલ, જય દ્વારકાધીશ ટી સ્ટોલ તેમજ અન્ય છ-સાત કાચા મંડપના ધંધાર્થીઓના એકમને સીલ માર્યા હતા. જોકે દબાણકર્તાઓના એકમને સીલ માર્યા બાદ તેની ખાસ અસર જે તે દબાણકર્તા પર થતી નથી તેનું વધુ એક ઉત્તમ ઉદાહરણ આ એકમોએ પૂરું પાડયું છે. કેમ કે આ એકમોના સંચાલકોએ તંત્રના સીલની ઐસી કી તૈસી કરીને પોતાના ધંધાનો ધમધમાટ ચાલુ રાખ્યો છે. જોકે એસ્ટેટ વિભાગ રાબેતા મુજબ આ બાબતથી અંધારામાં છે.